**Liniștea din priviri**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Singur pe banca amintirilor tale,

Cauți soarele și desenezi o cale

Pe care să dansezi între zâmbete

Înflorite în clinchet de râsete.

Te învârți în pași de vals printre frunze

De priviri și sentimente confuze,

În foșnetul lor te sărută vântul,

Ai amețit și-ți stă în gât cuvântul.

Nu poți să te așezi din nou pe bancă,

O horă se încinge-n stearpa luncă,

La braț cu anii și urmat de gânduri

Pornești spre horă...ți-e scris printre rânduri.

Pe banca amintirilor frumoase,

În suflet, nostalgii tăcute țese

Viața... E liniște în toamna blândă,

Cuvântul bătrânețe se scufundă

În valsuri, hore și iubiri trecute...

Am înțeles privirile tăcute!